b'\n_START_ARTICLE_\nAssisted GPS\n_START_SECTION_\nAspecte importante\n_START_PARAGRAPH_\nA-GPS consum\xc4\x83 trafic de date (internet), ce este taxat de operatorul de telefonie mobil\xc4\x83, \xc3\xaen care caz este folosit internetul de pe cartel\xc4\x83/abonament. Dac\xc4\x83 se obi\xc8\x99nuie\xc8\x99te s\xc4\x83 se foloseasc\xc4\x83 aceast\xc4\x83 func\xc8\x9bie este recomandat\xc4\x83 o extraop\xc8\x9biune cu trafic de date, \xc3\xaen func\xc8\x9bie de nevoile utilizatorului._NEWLINE_Traficul de date este folosit pentru o localizare mai precis\xc4\x83._NEWLINE_Precizia localiz\xc4\x83rii este influen\xc8\x9bat\xc4\x83 de semnalul telefonului mobil \xc8\x99i de faptul dac\xc4\x83 utilizatorul este sau nu \xc3\xaentr-o cl\xc4\x83dire (cl\xc4\x83dirile m\xc4\x83resc de obicei marja de eroare)._NEWLINE_A-GPS-ul este func\xc8\x9bia care ajut\xc4\x83 la localizarea rapid\xc4\x83 imediat ce s-a pornit aplica\xc8\x9bia de GPS iar sateli\xc8\x9bii nu sunt \xc3\xaenc\xc4\x83 recep\xc8\x9biona\xc8\x9bi sau c\xc3\xa2nd semnalul de la sateli\xc8\x9bii GPS este foarte slab. Practic GPS-ul are nevoie de a comunica cu cel pu\xc8\x9bin 4 sateli\xc8\x9bi pentru a putea localiza un utilizator, iar cu c\xc3\xa2t sunt g\xc4\x83si\xc8\x9bi mai mul\xc8\x9bi sateli\xc8\x9bi cu at\xc3\xa2t localizarea este mai exact\xc4\x83. F\xc4\x83r\xc4\x83 A-GPS, la prima pornire a aparatului sau la o schimbare major\xc4\x83 a pozi\xc8\x9biei pe hart\xc4\x83, timpul necesar c\xc4\x83ut\xc4\x83rii sateli\xc8\x9bilor disponibili este mult mai mare (p\xc3\xa2n\xc4\x83 la 12,5 minute)._NEWLINE_Func\xc8\x9bia A-GPS \xc3\xaenseamn\xc4\x83:_NEWLINE_1- Desc\xc4\x83rcarea de informa\xc8\x9bie necesar\xc4\x83 pentru a g\xc4\x83si mai repede sateli\xc8\x9bii disponibili. Desc\xc4\x83rcarea datelor orbitale se face de la un server A-GPS, prin orice conexiune de date disponibil\xc4\x83 ._NEWLINE_2- Calculul pozi\xc8\x9biei pozi\xc8\x9biei cu ajutorul serverului, calcul bazat pe fragmente de semnal de satelit recep\xc8\x9bionate de aparatul GPS. Aceast\xc4\x83 metod\xc4\x83 este folosit\xc4\x83 dac\xc4\x83 semnalele de la sateli\xc8\x9bii GPS nu sunt bine recep\xc8\x9bionate datorit\xc4\x83 factorilor externi (cl\xc4\x83diri, forme de relief, etc.)._NEWLINE_Multe din telefoanele mobile folosesc pe l\xc3\xa2ng\xc4\x83 A-GPS \xc8\x99i alte metode care ajut\xc4\x83 la pozi\xc8\x9bionare: sistemul de pozi\xc8\x9bionare WI-FI, triangula\xc8\x9bie fa\xc8\x9b\xc4\x83 de antenele operatorului GSM.\n_START_SECTION_\nFunc\xc8\x9bionare\n_START_PARAGRAPH_\n\xc3\x8entr-un sistem A-GPS, operatorul re\xc8\x9belei de telefonie implementeaz\xc4\x83 un server A-GPS. Aceste servere A-GPS descarc\xc4\x83 informa\xc8\x9biile orbitale de la sateli\xc8\x9bi \xc8\x99i le depoziteaz\xc4\x83 \xc3\xaen baza de date. Un dispozitiv cu A-GPS se poate conecta la aceste servere \xc8\x99i desc\xc4\x83rca informa\xc8\x9biile prin intermediul sistemelor de transfer de date din re\xc8\x9beaua mobil\xc4\x83, cum ar fi cele din GSM, CDMA, W-CDMA, LTE sau Wi-Fi. _NEWLINE_A-GPS are dou\xc4\x83 moduri de func\xc8\x9bionare:_NEWLINE_Sta\xc8\x9bie mobil\xc4\x83 asistat\xc4\x83 (MSA - Mobile Station Assisted)_NEWLINE_\xc3\x8en modul de operare MSA, dispozitivul A-GPS prime\xc8\x99te asisten\xc8\x9b\xc4\x83 pentru achizi\xc8\x9bie, timp de referin\xc8\x9b\xc4\x83 \xc8\x99i alte date op\xc8\x9bionale de asisten\xc8\x9b\xc4\x83 de la serverul A-GPS. Cu ajutorul acestor date, dispozitivul A-GPS prime\xc8\x99te semnale de la sateli\xc8\x9bii vizibili \xc8\x99i trimite m\xc4\x83suratorile la serverul A-GPS. Acesta calculeaz\xc4\x83 pozi\xc8\x9bia \xc8\x99i o transmite \xc3\xaenapoi la dispozitivul A-GPS._NEWLINE_Sta\xc8\x9bie mobil\xc4\x83 de baz\xc4\x83 (MSB - Mobile Station Base)_NEWLINE_\xc3\x8en modul MSB, dispozitivul A-GPS prime\xc8\x99te efemeride, amplasamentul de referin\xc8\x9b\xc4\x83, timpul de referin\xc8\x9b\xc4\x83 \xc8\x99i alte date op\xc8\x9bionale de asisten\xc8\x9b\xc4\x83 de la serverul A-GPS. Cu ajutorul datelor de mai sus, dispozitivul A-GPS prime\xc8\x99te semnale de la sateli\xc8\x9bii vizibili \xc8\x99i calculeaz\xc4\x83 pozi\xc8\x9bia.\n_START_SECTION_\nLeg\xc4\x83turi\xc2\xa0externe\n_START_PARAGRAPH_\nList_of_devices_with_assisted_GPS'